
ECAD6007C – Pwy ydw i’n addysgu? 
 “Gwerthusiad beirniadol a nodi’r camau addysgu a dysgu nesaf sy’n canolbwyntio ar astudiaeth achos dysgwr unigol neu grŵp o ddysgwyr, sy’n seiliedig ar ddigwyddiad beirniadol a arsylwyd.” 

Cyfrif geiriau – 4,046
[bookmark: _GoBack]Cyflwyniad
Yn y traethawd yma, byddaf yn trafod un Digwyddiad Beirniadol a digwyddodd tra arsylwais yn ysgol am un dydd. Er gwelais lawer o ymarferiadau da yn yr ysgol, mi fyddaf yn canolbwyntio ar un prif ddigwyddiad critigol yn y dosbarth, gan hefyd nodi digwyddiadau eraill i atgyfnerthu’r ddadl. Byddaf wedyn yn edrych ar y prif ddigwyddiad critigol yn feirniadol ac yn defnyddio a gwerthuso llenyddiaeth academaidd yn adolygiad. Amcan y traethawd yma yw tystio sut mae dysgu dan arweiniad plant yn gallu cael effaith ar ymddygiad ac ymrwymiad yn y dosbarth. Heb son am ddangos sut i ddatblygu dealltwriaeth o wahanol dechnegau dysgu trwy werthuso’r astudiaeth achos.
Mae’r cwestion sydd wedi cael ei osod yn gofyn i mi ganolbwyntio ar ddigwyddiad critigol a arsylwyd. Golyga hyn, yn ôl Tripp, ‘an interpretation of the significance of an (ordinary) event’. (Tripp, 1993). Felly mynna Tripp fod ein dyfarniad ni fel unigolyn yn lliwio beth sy’n cael ei wneud. Yn ei farn e, ni sy’n newid digwyddiad hollol arferol ac yn dyrchafu e i achos critigol. Mae Dunne a Wragg yn cytuno dyle mwy o bwyslais fod ar y digwyddiad critigol na digwyddiad arferol, er i’r enghraifft gritigol digwydd dim ond unwaith. (Richard Dunne, 1994). Dyma beth fyddaf yn cymryd yw ystyr ‘achos critigol’ yn yr aseiniad yma.
Cyn cychwyn, rhaid i ni ystyried y cyd-destun rydym yn gweithio ynddo; cynnalais yr astudiaeth yn ystod amser Covid-19, felly mae yna rhaid ystyried yr anhawster sydd yn gysylltiedig â hwn. Dydy’r athrawon ddim yn dysgu yn yr un modd ag oedden nhw cyn y firws. Mae eu hamserau dysgu wedi cael ei gyfuno oherwydd peryglon trafnidiaeth, ac mae dewis cynllun eistedd wedi cael ei gorfodi ar y dosbarth gan yr ysgol. Oherwydd hyn roedd y sesiwn olaf roeddwn yn arsylwi arno yn gorffen am 2.20pm, ond i bob pwrpas dyma yw’r wers olaf y dydd oherwydd mae plant yn mynd adre yn hwnt-gychwyniad. Mae yn holl bwysig i gadw’r plant yn ddiogel ac o ganlyniad mae’n rhaid i’r fethodoleg y staff newid yn nol y cyfarwyddiad gan Lywodraeth Cymraeg, i sicrhau diogelwch yn ein hysgolion.
Arsylwi
Cynnalais yr astudiaeth achos yn Ysgol Gynradd yn hen ardal ddiwylliannol De Cymru. Mae’r ysgol yn fach o ran nifer y disgyblion, mae’n cynnal addysg i blant o oedran pump i un ar ddeg. Roedd cymysg o blant o flynyddoedd pedwar a phump yn y dosbarth arsylwais ynddo, gyda phedwar allan o’r trideg (~13%) yn ddisgyblion Bl.4.
Mae cymdeithas BERA (British Educational Research Association) yn weithredi yn hyrwyddo ansawdd ymchwil ar gyfer plant yn ogystal ag oedolion, felly mi oedd yn bwysig iawn i mi dderbyn ystyried yr hun a awgrymwyd cyn mynychu’r ysgol. Yn fwy nag unrhyw beth roeddwn i eisiau i’r disgyblion teimlo’n gyfforddus yn fy mhresenoldeb, oherwydd roeddwn i eisiau dal digwyddiadau naturiol yn y dosbarth yn lle digwyddiadau gorfodol ac annaturiol.
Mae’n ffaith wybodus bod astudiaethau achos yn gallu arwain at broblemau sydd  rhaid cael ei ystyried cyn symud ymlaen i gynnal ymchwil. Mae’r corff BERA yn gweithredu i ddatblygu ansawdd ymchwil uchel yn ysgolion. Mae BERA yn credu ‘all educational research should be conducted within an ethic of respect for: the person; knowledge; democratic values; quality of educational research; and academic freedom.’ ([BERA], 2018). Felly, cyn ymuno a’r ysgol a chychwyn ar yr ymchwil roedd rhaid ystyried y wybodaeth sy’n cael ei argymell gan BERA i sicrhâi hygrededd yn fy ngwaith a chanlyniadau a hefyd fy agwedd yn y dosbarth ar y dydd. ***
Yn ôl cyfarwyddiad BERA, dyle pob rhan o’r ymchwil yma sicrhau anhysbysrwydd i’r ysgol a’r disgyblion dan sylwad. O ganlyniad, mae pob enw disgybl, athro ac yr ysgol ei hun wedi cael ei gwneud yn anhysbys; felly bydd pob enw disgybl yn cael ei newid i lythrennau megis disgybl X, disgybl Y. Bydd y weithred hon yn sicrhau preifatrwydd i bob cyfranogwr o’r dosbarth. Mae BERA yn argymell pob ymchwilydd i barchu pob unigolyn tra bod yr ymchwiliad yn cymryd lle. Roeddwn i’n cadw hwn i gyd mewn meddwl trwy gydol yr ymchwiliad.
Methodoleg
Rheswm dros ddewis astudiaeth achos fel y cynllun ymchwil oedd oherwydd oeddwn i’n gallu cofnodi ymchwiliad mewn i ddatblygiad unigolyn neu grŵp penodol dros gyfnod o amser, yn yr achos yma (un diwrnod). Mae arsylwad yn gyffredin yn ysgolion ac yn cael ei gwneud ledled Cymru gan aelodau o’r uwch tîm, athrawon eraill a gan Estyn, felly roedd plant a’r athro yn gyfarwydd â’r broses. Pwrpas arsylwi yw gwella addysgu trwy rhannu syniadau a rhannu arfer da gydag ymarferwyr eraill, arsylwi ar ddatblygiad ac ymddygiad plant, ac i ymchwilio mewn addysg, rhywbeth byddaf yn gwneud ac yn amodol ar drwy gydol fy nhyrfa.
Rydw i’n ymwybodol o wahanol fathau o dechnegau i wneud arsylwi megis technegau sociogram, profiling ac arsylwi comparative. Manteision o gynnal astudiaeth achos yw’r ffaith allech chi arsylwi ar blant ac athrawon go iawn yn sefyllfaoedd naturiol sef yn ‘illustrative and illuminating’, bydd hwn yn amlygu canlyniadau mwy dilys. (Wellington, 2015). Galle broblemau codi gydag arsylwi yn ysgolion, ac mae astudiaethau achos yn gallu bod yn lletchwith, dyma rywbeth mae Fletcher Wood yn amau (Wood, 2016). Oherwydd roedd fy arsylwad yn cymryd lle yn amser byr, gallech chi ddadlau bod yna ddiffyg cyd-destun gen i o’r ysgol, adeg y flwyddyn ac anghenion unigol y dysgwyr, heb son am oblygiadau Covid-19. Enghraifft o’r diffyg cyd-destun yw bod y dosbarth a’r athro dim ond wedi bod gyda’i gilydd am dair wythnos, ers dechrau’r tymor ym mis Medi. Felly, roedd y disgyblion a’r athro ddim yn hollol gydnabyddus o’i gilydd eto, dydy’r athro ddim yn gwybod yn gwmws beth yw lefel y dosbarth eto. Yn wahanol i hyn, mae’n bwysig i fi fel arsylwr deall gall yr athro wedi paratoi gwers hollol ryfeddol i fi fel arsylwr, gwers a bydda efallai ddim wedi digwydd os oeddwn i ddim yn arsylwi. Felly mae’n rhaid cyfaddef roeddwn yn arsylwi ar gipolwg, gall ymchwil hir tymor amlygu canlyniadau mwy naturiol a go iawn.
Tra gwneud nodiadau maes roedd yn hanfodol i fabwysiadu arfer a thôn niwtral trwy gydol yr ymchwil. Cyn cynnal yr arsylwad roeddwn yn ystyried fy rhagfarn cyn mynychu’r ystafell dysgu. Mae Kawulich yn esbonio bod pethau fel rhyw, ethnigrwydd, dosbarth ac ymddygiad personol yn gallu cael effaith digroeso ar yr arsylwad. (Kawulich, May 2005). Mae’n bwysig iawn i sicrhau bod astudiaeth achos wedi cael ei chynllunio i fod yn ddiragfarn ac yn wrthrychol (Kumar, 2014). Dewisais i eistedd yng nghefn y dosbarth i leihau’r aflonyddwch galla’i chael ar y wers, roeddwn wedi cyflwyno fy hun ond wedi ymdrechu i ymchwilio cyn lleiaf yn y wers. Trwy gyfnod y gwersi, mi wnes i sefyll am un hanner er mwyn cael golwg well o’r dosbarth, ac eistedd am yr hanner arall (tra aros yng nghefn y dosbarth). Eisteddais mor agos â phosib at reng olaf y dosbarth ag oeddwn er mwyn cadw llygaid ar ddisgyblion cefn y dosbarth oedd yn meddwl bod yn cuddio o’r athro, gan ystyried cyfaniadau Covid-19.
Y Pedwar Pwrpas 
Mae’r cwricwlwm Cymraeg yn newid yn 2022, mae’r hen gwricwlwm yn cael ei chyfnewid gyda chwricwlwm sydd yn cael y Pedwar Diben Donaldson yn ei ganol, nhw yw’r dyhead ar gyfer pob plentyn a pherson ifanc. (Cymru, 2015). Mae’r dibenion yn fan cychwyn ar gyfer bob gweithgaredd ysgol o hyn ymlaen. Mae elfennau o bob un o’r dibenion yn gysylltiedig â’r digwyddiad critigol a wnaeth cymryd lle yn fy astudiaeth achos. Yn yr adran yma, byddaf yn dangos sut mae’r digwyddiad critigol yn ffitio mewn i’r pedwar diben a beth maent yn golygu.
Roedd y digwyddiad critigol wedi ymddangos yn wers celf a llythrennedd (Saesneg), neu ar sail y cwricwlwm newydd y celfyddydau mynegiannol wrth alw ar sgiliau trawsgwricwlaidd iaith. Thema’r tymor yn y dosbarth yw arwr, dechreuodd yr athro gan ofyn i blant pwy oeddynt wedi dewis i wneud gwaith ymchwil arno fel rhan o’u gwaith cartref wythnosol. Roedd un aelod o’r dosbarth wedi dewis i astudio Sir Capten Tom Moore fel ei arwr. Gwnaeth Sir Tom  cerdded o gwmpas ei ardd cant o weithiau cyn ei ben-blwydd can mlwydd oed; wrth godi arian dros y GIG (Gwasanaeth Iechyd Gwladol). (BBC, 2020). Yn ôl y wybodaeth yma gan y plentyn, wnaeth yr athro dewis gwneud Sir Capten Tom Moore canolbwynt y wers, yn newid cyfeiriad y wers. Roedd yr athro wedi cymryd y blaen i newid y wers ac wedi gadael i ddewis y disgybl benderfynu beth oedd weddill y dosbarth am ddysgu.
Yn ôl ‘Dyfodol Llwyddiannus’, mae Donaldson yn manylu gwybodaeth am y Pedwar Diben. Nod y diben cyntaf yw gobeithio creu ‘ddinasyddion egwyddorol, gwybodus’. (Cymru, 2015). Canlyniad o hyn fydda fod plant yn fwy ymwybodol o faterion cyfoes - megis y sefyllfa Covid-19 sydd yn berthnasol iawn i’r ystafell dosbarth ar hyn o bryd, lle mae’r trefniadau trafnidiaeth ac amser egwyl a chinio wedi cael ei newid yn llwyr gan Covid-19. Yn ogystal â hyn, oherwydd mae Capten Tom yn gyn-filwr, mae’r plant hefyd yn dysgu am yr Ail Ryfel Byd, a phrofiadau cyn-filwyr eraill; sef dysgu am ei diwylliant a’u bywydau presennol. Yn ogystal â hyn, roedd y plant yn dysgu am henoed yn eu cymuned gan ddysgu am y boblogaeth Prydain sy’n heneiddio a’u herio a wynebwyd. Yn fy marn i, hwn yw’r diben mae’r achos critigol yn cysylltu gyda mwyaf.
Gan adael i’r plentyn dewis beth i ddysgu, mae’r athro yn dyweddïo dychymig a chreadigrwydd y plentyn. Mae hyn yn atgyfnerthu'r ail ddiben o ddamcaniaeth Donaldson, sef ceisio mowldio ‘gyfranwyr mentrus, creadigol’. (Donaldson, 2015) .Gallech chi fynd mor bell a dweud gwnaeth y plentyn arwain y wers. Mae’r digwyddiad yma hefyd yn gallu hybu hyder y plentyn gan eu gwneud yn gyfrannwr mentrus i'w gymuned, sef gymuned y dosbarth. Mae hwn hefyd yn galluogi i’r plentyn cymryd cyfrifoldeb o’i ddysgu ef ei hun, sydd yn hefyd rhywbeth mae Donaldson yn gofyn am yn y pedwar diben.
Mae’r ffased o hyder yn arwain ni at y trydydd diben sef ‘unigolion iach, hyderus’ - mae’r plentyn wedi eisoes cael atgyfnerthiad o’u credoau o beth sy’n gwneud arwr yn wersi blaenorol felly maen hyderus yn ei dealltwriaeth o’r gwaith. (Donaldson, 2015). Er bod y plant yn dysgu am y GIG yn ystod y wers, dydy’r digwyddiad critigol ddim yn bwrw’r elfen yma o’r pedwar diben yn llwyr, ond mae elfennau o’r pedwar diben yn cael ei weld yn yr holl wers.
Pan adroddwyd y plentyn ei gwaith ymchwil i’u cyfoedion a’u hathro, roedd yr athro yn cael asesu’r gwaith, ar lafar oherwydd Covid-19. Roedd yr athro wedi annog y brawddegau i sicrhâi ansawdd yr iaith Cymraeg, hefyd asesu ansawdd eu cyfathrebu. Mae’r agwedd yma o’r digwyddiad yn ffitio mewn i’r adran ‘ddysgwyr uchelgeisiol, galluog’ sef y pedwerydd diben. (Donaldson, 2015). Yn fwy na hyn, wnaeth y plant yn y dosbarth defnyddio technoleg ddigidol i ymchwilio, er bod hyn tu fas i’r dosbarth, sydd yn atgyfnerthu’r pwynt yma.
Adolygiad o Lenyddiaeth
Ar ôl gwneud ymchwiliad rwyf yn gallu gweld bod fy nigwyddiad critigol yn gweddu mewn i dri maes ymchwilio; mae'r rhain yn gynnwys y damcaniaeth adeiladol, dewis i blant ac wrth gwrs yr effaith o Covid-19 ar yr ystafell dosbarth. Digwyddodd y digwyddiad wrth i’r athro glywed am waith cartref un plentyn, ac yna wrth weld diddordeb plant eraill y dosbarth, yn dewis i’r dosbarth dilyn trywydd gwaith a blaen (initiative) y plentyn. Gwnaeth yr athro addasu’r wers i ganolbwyntio ar ymchwil gwaith cartref y plentyn sef Gapten Tom. O ganlyniad, fe wnaeth aelodau yng nghefn y dosbarth - aelodau ag oedd yn siarad ac yn achosi chwalfa is lefel - gwrando’n astud ar ôl i'r newid sydyn yn y wers i destun mwy cyfoes. Roedd testun y plentyn hefyd yn esiampl lachar o’r thema ‘Beth Yw Arwr’ sef thema’r tymor, felly roedd y testun ddim yn crwydro’n bell o weledigaeth yr athro.
Yn gyntaf, mi fyddaf yn son am y digwyddiad critigol yng nghyd-destun y damcaniaeth adeiladol. Mae damcaniaethwyr adeiladol yn gymwynas ymchwiliad-dysgu (inquiry-based learning). Yma, mae’r athro ddim yn gorfodi pwnc ar y dosbarth, yn lle maent yn pwyntio’r dysgwyr yn y cyfeiriad cywir gan gynnig gwybodaeth gyfoethog i’r dysgwyr dewis o. (Pinker, 1998). Mae rhai wedi mynd mor bell ac awgrymu bod y damcaniaeth adeiladol yn fwy priodol i ‘damcaniaeth o ddysgu’ yn fwy na’r ‘damcaniaeth o addysgu’, oherwydd y plant ei hunan sydd yn addysgu ac yn dewis trywydd y dysgu yn fwy na’r athro yn gorchymyn beth yn union i ddysgu. (Baviskar, 2009). Yn y ffordd yma mae dysgu yn broses gweithredol yn lle proses goddefol. Mae’r damcaniaeth adeiladol wedi cael ei seilio ar waith ymchwil, ond hefyd ar nifer o efrydiau yn y dosbarth, mae wedi cael ei ymarfer a'i phrofi yn sefydliad y dosbarth. (Windschitl, 2002).
Ar y llaw arall mae nifer o ddamcaniaethwr wedi nodi’r problemau gyda’r damcaniaeth adeiladol, gyda’r athro J. E Stone yn dadlau bod y damcaniaeth yn rhwystro’r dysgwr rhag cyrraedd lefelau uwch, yn atal y dysgwr yn academaidd. (Stone, 2019). Mae Kotzee hefyd yn gweld y damcaniaeth adeiladol yn un wan oherwydd does dim un corff o wybodaeth. Mae Kotzee yn dadlau’n gryf bod adeiladwyr yn meddwl bod gwirionedd yn gymharol, felly mae’r gwir i athro efallai ddim yn wir i ddisgybl. Mae’r gwir ddim wedi cael ei seilio ar ffeithiau ond yn ogystal ar beth mae pobl yn credu. Mae Kotzee yn defnyddio’r enghraifft:
‘You must understand that it is not true that human beings evolved from the apes. That is only true for westerners. According to the world-view of the Native Americans, human beings were made from clay by the Earth-maker.’ (Kotzee, 2010)
Yn lle defnyddio tystiolaeth wyddonol, mae yna dueddiad i Adeiladwyr cael ei dylanwadu gan beth mae’u cymdeithas yn adrodd iddyn nhw.
Mae ymchwiliad mwy diweddar yn dadlau bod ‘adeiladaeth is a theory of learning based on experience and observation. Through experience, and reflecting on these experiences, individuals construct their knowledge and understanding of the world’. (S. Hamir, 2015). Dywed Hamir bod ein hamgylchiadau o’n gwmpas yn cael effaith y wybodaeth rydych yn dysgu. Yn achos y digwyddiad critigol, mae bywyd plant wedi cael ei lenwi gyda gwybodaeth Covid-19 felly mae yna safiad bod dysgu trwy sbardun y firws yn gallu helpu’r plant i ddysgu yn cyd-estyn cyfarwydd. Mae Arends yn cytuno bod adeiladaeth yn credu mewn lluniad personol o ystyr gan y dysgwr trwy brofiad, a bod yr ystyr hwnnw’n cael ei ddylanwadu gan ryngweithio gwybodaeth flaenorol a digwyddiadau newydd. (Arends, 1998). Yn fy marn I, dyma beth oedd yr athro yn ceisio gwneud wrth i’r digwyddiad critigol cymryd lle.
Er hyn, mae cryn gorff o lenyddiaeth yn bodoli ar ddamcaniaethau addysgeg eraill sydd yn anghytuno ar ddamcaniaeth adeiladol, megis yr ysgoloriaeth ymddygiadol sydd yn gallu cael ei chrynhoi fel ‘y gred bod y dysgwyr yn ymateb i wahanol symbyliad mewn modd goddefol. Y gred nas oes gwybodaeth ganddo o gwbl a drwy ymatebion cadarnhaol neu negyddol’. (Watson, 2013). Os bydda’r cyfyngiadau’r aseiniad yn ganiatâi, byddaf yn ymchwilio mewn i’r testun yma yn fwy o ddyfnder.
Dewis i Blant - Ymreolaeth
Yn yr ail adran byddaf yn ymchwilio mewn i’r effaith o ddewis i blant (ymreolaeth) ar ddysgu. Dadlau Dewey-
‘The essence of the demand for freedom is the need of conditions which will enable an individual to make his own special contribution to a group interest.’ (Dewey, 1959)
Mae yna eisoes wedi bod cyfle i blant dewis ei phynciau yn ystod adeg ei TGAU a Level A, yn ogystal â hyn mae yna eisoes mwy o bwyslais wedi cael ei rhoi ar chwarae trwy ddysgu yn y Cyfnod Sylfaen. Beth welais i yn fy nigwyddiad critigol oedd cyfle i ddangos arfer da o sut mae rhoi’r dewis i blant yn CA2. Mae Boud yn awgrymu bod ymreolaeth yn ‘approach to educational practice that emphasises learners independence and learners responsibility’. (Boud, 1999). Yn draddodiadol mae’r tueddiad wedi bod i’r athro yn CA2 i arddweud pwnc y wers, ond yn ystod y digwyddiad critigol, roedd y plant wedi dewis fel grŵp am pa destun oedden nhw eisiau ymchwilio i mewn i. Gwelais fod rhoi’r dewis i’r plant yn sicrhâi gwell ymrwymiad i’r gwaith dan sylwad. Mae’r ddadl yma yn cael ei atgyfnerthu gan Pritchard, sy’n dweud bod ymrwymiad dyfnach mewn i ddysgu yn sicrhâi dysgu mwy effeithiol a hir tymor. (Pritchard, 2009). Mae gweithio yn y modd yma hefyd yn llenwi mewn i’r ymarfer asesiad ar gyfer dysgu lle mae’r dysgwyr yn cymryd rôl fwy gweithredol yn ei dysgu. Mae’r athro wedyn yn cael mwy cyfle i siarad â dysgwyr yn unigol ac ehangu ar ei syniadau yn fwy unigryw gan sicrhâi bod pob plentyn yn datblygu yn yr un ffordd. (Dweck, 2006).
Mae addysgu hunan-cyferiol yn dysgu ‘byd go iawn’ dadlau Petty, a dyma yw’r bwriad blaenoriaethol addysg (Petty, 2010)Mae addysgu hunan-cyfeiriol yn cymryd lle pryd mae’r athro yn esbonio’r dasg ond wedyn yn cymryd cam yn nôl ac yn gweithredu fel hwyluswr dysgu. Mae’r ddysgu yma yn creu dysgwyr mwy annibynnol ac yn rhoi cyfrifoldeb y ddysgu ar y dysgwr. (Boud, 1999). Mae’r athro yn cadw’r dysgwyr ar y trywydd cywir ac yn sicrhâi ei bod yn bwrw’r meini prawf llwyddiant er ei bod yn gweithio’n unigol ac yn annibynnol o’r dosbarth. Gellir dadlau bod dysgwyr yn gwneud synnwyr o’r amgylchedd o’u gwmpas felly oherwydd mae’r dysgwyr yn dysgu yn gyd-destun Covid-19, mae’r plant yn gallu gwneud mwy synnwyr o’r testun dosbarth sydd yn ymwneud a Covid-19. (Vygotsky, 1978)
Ymddengys bod gweithio ymreolaeth hefyd yn sicrhâi sgiliau mwy eang sydd yn bwrw’r pedwar diben, rhywbeth oedd wedi cael ei chrybwyll yng nghynt. (Cymru, 2020). Gwrandawodd y plant yn astud at yr athro ac yn parchu’r plentyn a oedd yn ‘arwain’ y wers. Mae arddangos parch at aelodau o’r dosbarth yn ddelwedd cryf o’r pedwar diben. (Cymru, 2015). Mae dysgu’n annibynnol hefyd yn cyfarparu dysgwyr gyda’r sgiliau gwerthfawr o chwilio a dethol gwybodaeth ar ben ei hun. Mae’n eglur mae’r sefyllfa bresennol o gadw pellter cymdeithasol yn annog y math yma o ddysgu (cadw dau fetr pellter) lle mae dysgu yn grŵp yn gallu achosi mwy o bryderon Covid-19. (Cymru, 2020).
Covid-19
Rwyf eisoes wedi awgrymu’r effaith mae Covid-19 wedi cael  i achosi’r digwyddiad critigol. Yma byddaf yn ehangu ar y pwynt gan drafod effaith y firws ar ddysgu. Mae Covid-19 wedi cael effaith anferth ar fywyd plant yn ysgol. Heb y cyfyngiadau yn y dosbarth bydda’r athro wedi marcio’r gwaith y plant ac yn asesu’r gwaith gan farcio. Oherwydd y cyfyngiadau presennol, roedd yr athro wedi asesu’r dysgu gan ofyn i’r plant i siarad am ei gwaith yn ffordd lafar.
Yn yr un modd, mae Covid-19 wedi effeithio’r ffordd mae’r plant yn eistedd yn y dosbarth. Canfuwyd Rae a Sands bod cynllun ystafell dosbarth, yn enwedig trefniant byrddau, yn bwysig i hwyluso rhyngweithio cymdeithasol yn y dosbarth. (Rae & Sands, 2013). Oherwydd goblygiadau Covid-19 mae byrddau yn y dosbarth wedi cael ei newid i dair rhes hir i leihau'r siawns o blant yn cydweithio fel grwpiau; mae hwn yn ôl cyfarwyddyd Cenhedloedd Unedig. (Unedig, 2020). Roedd yr ysgol hefyd wedi dewis i sefydlu’r dosbarthau yn y ffordd yma yn ôl cyfarwyddiadau'r llywodraeth (Education, 2020).  Dydy’r llywodraeth ddim yn llythrennol yn ddweud pa gynlyn eistedd sydd yn well ar gyfer dysgwyr; ond wnaeth yr ysgol dewis i sefydlu plant CA2 yn rhesi yn wynebu’r blaen gan ddadansoddi cyfarwyddiadau'r llywodraeth. Mae’n gwneud hi’n anodd i blant siarad gyda’i gilydd ac yn gwneud gwaith grŵp yn amhosib. O ganlyniad mae gwaith y plant yn cael ei asesu’n llafar, ac fe arweiniodd hyn at y digwyddiad critigol.
Adfyfyrio
Yn yr adran yma, byddaf yn adfyfyrio’r ffocws y digwyddiad critigol gan drafod yr ymagwedd e yn sail fy natblygiad proffesiynol fi fy hun. Mae adlewyrchu’n adran bwysig o gynnal astudiaeth achos oherwydd mae’n galluogi ni fel ymchwilwyr i gamu yn ôl ac edrych yn ôl ar y digwyddiadau trwy lenses gwahannol. (Brookfield, 1995). Mae Brookfields yn amlygu pedwar lens i gynorthwyo'r broses o adfyfyrio digwyddiad, byddaf yn defnyddio’r canllawiau yma er mwyn sicrhâi arfer dda. Un awgrymiad mae Brookfield yn cynnig o ran adfyfyrio ymchwil yw defnyddio llenyddiaeth i allu dadansoddi’r digwyddiad ac i edrych arno fe gyda gwell dealltwriaeth o’r damcaniaethau tu ôl weithredai. (Brookfield, 1995). Dyma beth rwyd wedi ymdrechi wneud yn yr adran yma.
Roedd y proses o adeiladu ar wybodaeth bresennol wedi bod yn effeithiol iawn yn y dosbarth. Lle mae’r athro yn gadael i’r wers llifo yn ffordd y mae’r plant dewis. Mae hwn yn cadarnhau dealltwriaeth y dysgwr oherwydd maent yn caffael ar ei dealltwriaeth yn well, fel gwelon yn gorf yr aseiniad. Pan mae hwn yn codi yn fy mhrofiad fi, bydda yn sicr yn trosglwyddo’r sgiliau o’r digwyddiad critigol mewn i fy nosbarth fy hun. Byddaf yn galluogi i’r plant yn y dosbarth dewis ei thrywydd ei hunan.
Rhywbeth byddaf yn newid yn ymdrechu ddim i wneud ar ôl arsylwi yn yr ysgol bydda i wahaniaethu’r plant yn y dosbarth. Canlyniad hyn bydda well ymrwymiad i’r gwaith oherwydd bydda’r plant a oedd yn angen cymorth yn y dosbarth yn derbyn y cymorth, a bydda’r plant cyflym yn cael ei herio’n fwy gyda’r grwpiau i gyd yn cyrraedd ei photensial. Mae Tomlinson yn credi fod swydd yr athro yw rhoi dysgwyr ar lwybrau gwahanol er mhoen i bob un cyrraedd ei chyrchfan yn ddiogel ac effeithlon. (Tomlinson, 2001). Gan wahaniaethu’r plant mewn i grwpiau bach mae plant yn llai tebygol o fod yn rhwystredig, yn diflasi gyda’r wers, yn lle bydde nhw’n cael ei gwthio i ddatblygu gorau yn y dosbarth. Gallech chi ddadlau bod gwahaniaethu’n fwy anodd yn ystod adeg Covid-19, ond trwy wneud ymchwiliad ymhellach rwyf wedi dod o hyd ac ambell i strategaeth a bydda’n gweithio yn ddosbarth yn ystod yr amser presennol. Megis cardiau tasg ymhellach, lle mae’r dysgwyr sydd yn gorffen cyntaf yn cael ei gwthio pellach i gyrraedd ei photensial nhw. (Tomlinson, 2001).
Rhywbeth arall byddaf yn ymchwilio mewn i yw’r ffordd arall o asesu gwaith y plant. Mi allwn weld bod aelodau mwy tawel y wers ddim yn cynnig ei atebion mor gyson ag aelodau mwy hyderus y dosbarth. Os oeddwn i yn cynnal y wers byddaf wedi ymchwilio mewn i wahanol ffurf o asesu ar gyfer dysgu. Yn fy marn i, allech chi weld bod aelodau'r dosbarth yn cael ei anwybyddu gan yr athro, o brofiad, rwyf yn gwybod bod dysgwyr yn gallu cael ei cholli’n llwyr yn y gwaith os ydyn nhw ddim yn cael y cymorth sydd angen. Mae’n bosib fallai byddaf wedi addasu’r wers efallai gan ofyn i’r plant dangos bawd i arwyddo os oedden nhw’n deall y testun. (Black, 1998). Byddaf yn defnyddio cymorth gan Clarke sydd yn hybu defnyddio asesu yn y modd yma er mhoen greu dysgwyr mwy annibynnol a hyderus, tra sicrhâi bod y plant ar y trywydd cywir ac yn sicrhâi dysgu mwy effeithiol. (Clarke, 2001).
Casgliad 
Yn yr aseiniad yma rwyf wedi defnyddio digwyddiad critigol a’u hadolygu’r digwyddiad yng nghyd-destun llenyddiaeth bresennol (existing) er mhoen gwneud well synnwyr o pam wnaeth y digwyddiad cymryd lle. Roedd adolygiad o lenyddiaeth hefyd dangos sut bydda i’n gallu addasu’r digwyddiad i weithio’n well os yw’n digwydd yn fy nosbarth i.

Cychwynnais y traethawd gan adrodd beth roeddwn yn bwriadu gwneud yn yr aseiniad gan bwyntio allan y rhwystrau allech chi ddod ar draws gan gynnal ymchwil o’r fath. Symudais ymlaen i gyfiawnheir dewis o fethodoleg yr aseiniad. I raddau, llwyddodd y fethodoleg defnyddiais, llwyddais i gadw aelodau o’r dosbarth yn anhysbys trwy gydol yr aseiniad, a llwyddais i ddim amharu ar y dosbarth tra cynnal yr ymchwil. Os oeddwn am wnaed yr arsylwad eto, mi fyddaf wedi ei gynnal dros amser hirach, i sicrhâi ymatebion dilys yn y dosbarth. Wedyn wnaethwn i ddadansoddi’r digwyddiad gan ddefnyddio’r pedwar diben Donaldson gan ddangos sut mae’r digwyddiad yn cyflawni’r dibenion. Gan rannu’r digwyddiad mewn i dri maes roeddwn i’n gallu penderfynu os byddwn i’n cynnwys y digwyddiad yma i mewn i ymarferiad fy hun. Yma, rwyf wedi gwerthuso’r digwyddiad gan nodi beth fyddaf yn newid os oeddwn i’n cynnal y digwyddiad yn ddosbarth fy hun. Roedd y digwyddiad wedi digwydd ar hap, ond roedd yn gweithio’n dda yn gyd-destun y wers, byddaf yn mabwysiadu’r digwyddiad yn wers fy hun. Symudais ymlaen i uwcholeuo’r camau nesaf ac adfyfyrio’r digwyddiad i’r dyfodol. Alle I ddim aros y defnyddio’r wybodaeth a dysgais yma yn ddosbarth fy hun.

Atodiadau- 
OBSERVATION / FIELD NOTES (Questions adapted from Fletcher Wood (2016). 

	Date and time, year group: 29/09/2020 blwyddyn 4 & 5 (9.30am-10.35am)


	Lesson details: (Context and focus -/AoLE/subject- is it near start of end of unit of study? Indoors/outdoors? Ability range? Any particularly relevant information).

Ymarfer corff (Iechyd a Lles)

Mae’r gwers yn cael ei cynnal tu fas ar iard yr ysgol. 

Roedd y dosbarth wedi cael ei gymryd tu mas y dosbarth ar yr iard (mewn ei swigen) ac roedd dyn o’r clwb rygbi lleol yn cymryd y wers. Mae’r dyn lleol yn dod mewn i’r ysgol bob ail wythnos i wneud gwaith sgiliau rygbi gyda’r plant.



	Classroom culture
(What is the classroom ‘vibe.’? What do attitudes, dispositions, behaviours towards learning seem like at this point in time?)

Mae’r plant dim ond yn gallu gwneud y Gwaith yn ei swigod. Felly dim ond adran fach o’r iard yn gallu cael ei defnyddio ar gyfer y wers.


	Objectives
(What happens in the environment that communicates the purpose of the experiences?  What can be observed regarding the way lesson activities relate to these purposes?

Mae’r arweinydd y wers yn dangos i’r plant beth sydd fod cael ei wneud cyn gofyn i’r plant trio’r sgiliau mas. Mae’r plant yn cael hyfforddiant cyson yn ystod y wers i sicrhâi dealltwriaeth a chywirdeb y sgiliau.


	Direction
(What can be observed that helps learners understand what they are engaging in?  What in the environment helps them understand how to achieve well)? 

Roedd y dyn o’r clwb rygbi a wnaeth dod i gynnal y wers gyda’r plant yn ddyn profiadol yn y byd chwaraeon felly roedd yn sbarduno’r plant ac yn cyffroi’r plant. Roedd ei phrofiadau o ddysgu plant hefyd yn brofiadol oherwydd mae e wedi cael llawer mawr o brofiad yn dysgu sgiliau rygbi i blant CA2.



	Access and challenge
 (What can be observed in the environment that enables engagement of learners? What can be observed regarding levels of challenge?

Roedd y plant yn cael yr un gweithgareddau i wneud, credai digwyddodd hyn oherwydd y ffaith nid oedd y dyn rygbi yn gwybod pa lefel oedd pob plentyn oherwydd roedd yn dod mewn dim ond am un dydd mewn dwy wythnos.

Doedd dim grwpio yn digwydd o gwbl yn y wers. Roedd pob un o’r symudiadau a’r sgiliau ar gael i bob un aelod o’r wers cymryd rhan. Roedd y wers wedi cael ei chynnal fel un wers fawr, galle hyn cael ei wella gan hollti’r dosbarth mewn i grwpiau llai, a gwahanu’r plant o ran gallu; bydda hwn hefyd yn lleihâi’r amser mae’r plant yn aros yn llonydd yn aros am y bel ac yn y blaen.


	Assessment
(Can anything be observed about how student’s existing knowledge is used?  Can anything be observed regarding the development of knowledge during or after the experience)?

Mae’r plant yn cael gwybodaeth ynghyn a Covid-19. Mae’r plant wedi bod yn byw trwy’r amser. Mae’r pwnc yn trosgloeddiadwy i bawb ac i’r plant i ddysgu amdano Covid-19 yn ffordd lai araithiol maent yn dysgu yn ffordd fwy hwylus.

Roedd y plant yn gwneud gweithgareddau bach, ac yna yn cael sialens fach ar ddiwedd y sesiwn ond nid oedd yr athro yn gwylio’r sesiwn, dydy’r dyn rygbi ddim yn cyfleu unrhyw wybodaeth i’r athro amdano’r sesiwn.

Roedd arweinydd y wers wedi rhoi gwobr i ddau aelod y wers am fihafio’r gorau yn ystod y wers, roedd y plant wedyn yn cyfleu’r wybodaeth yma i’r athro dosbarth.


	Specifics / Critical Incidents
 (Are there moments which cause you to consider aspects of practice when you come across them in future teaching)?

Roedd y plant yn mwynhau cael ymwelydd mewn i’r ysgol, roedd y plant yn ymddwyn yn wahanol yn cael rhywun gwahanol i’r athro dosbarth yn cynnal y wers.





	[bookmark: _Hlk54528139]Date and time, year group: 29/09/2020 blwyddyn 4 & 5 (10.50am-12.00pm)


	Lesson details: (Context and focus -/AoLE/subject- is it near start of end of unit of study? Indoors/outdoors? Ability range? Any particularly relevant information).

Mathemateg a Rhifedd

Roedd y wers yn cael ei gynnal tu fewn i’r dosbarth. Mae’r plant wedi cael ei eistedd yn tair rhes hir yn y dosbarth.

Wnaeth y wers cymryd lle oherwydd roedd yr athro wedi synnu bod y plant ddim yn gallu darllen cloc digidol neu analog.

Roedd gwers wedi bod y dydd cyn yn cyflwyno’r pwnc i’r plant. Heddiw mae’r dosbarth yn adolygu gwaith blaenorol o glociau digidol gan adeiladu ar y wybodaeth i ddysgu am glociau analog.


	Classroom culture
(What is the classroom ‘vibe.’? What do attitudes, dispositions, behaviours towards learning seem like at this point in time?)

Mae’r plant wedi’i chyffroi oherwydd maent wedi cael gwers tu fas ar yr iard y sesiwn cyn, mae’r aelodau’r dosbarth yn hoff iawn o ymarfer corff, felly roeddynt yn egnïol iawn yn ystod y wers mathemateg, roedd ambell aelod o’r dosbarth yn gwaeddi mas yn gyson ac yn amharu ar y wers. Roedd yna raid i'r athro bygwth ambell aelod y dosbarth ei bod yn mynd i gael ‘cam’. Sef y canlyniad cyntaf ar y wal cosb - sydd wedi cael ei rhannu mewn i felyn, oren a coch (coch yw galwad garter i fam). Mae’r dydd newydd yn llechen newydd i bob dysgwr sydd yn cael enw ar y bwrdd.

Yn lle asesu’r ddealltwriaeth y plant gan farcio’u gwaith, mae’r athro yn gofyn cwestiynau yn ffordd lafar ac yna mae’r plant yn ysgrifenni’r ateb ar fyrddau bach gwyn. Mae hwn yn lleihau’r siawns o ledaenu’r firws.  


	Objectives
(What happens in the environment that communicates the purpose of the experiences?  What can be observed regarding the way lesson activities relate to these purposes?

Mae’r athro yn defnyddio’r cloc byw yn y dosbarth yn ogystal â chloc ar y bwrdd rhyngweithiol ar gyfer ddangos y wers i’r plant.

Mae’r athro yn dechrau’r wers gan esbonio’r nod ac amcanion y wers yn glir.


	Direction
(What can be observed that helps learners understand what they are engaging in?  What in the environment helps them understand how to achieve well)? 

Roedd bwrdd rhyngweithiol o flaen y dosbarth yn helpu i’r plant gweld yn ogystal â chael cyfarwyddiadau gan yr athro.

Wnaeth yr athro newid cefndir y pwynt pŵer i felyn i helpu’r plant dyslecsig yn y dosbarth.

Mae’r athro yn darllen y cwestiynau allan ac yn pwysleisio geiriau allweddol.

Mae’r athro yn rhoi taflenni gwaith allan i’r plant i sgaffoldio’r dysgu. 


	Access and challenge
 (What can be observed in the environment that enables engagement of learners? What can be observed regarding levels of challenge?

Doedd dim grwpio yn digwydd o gwbl yn y wers. Roedd yr un cwestiynau ac adnoddau yn cael ei rhoi i bob un plentyn.

Roedd y plant wedi’i chyffro gan ei bod wedi cael sesiwn ymarfer corff cyn y wers ac yn egnïol iawn.



	Assessment
(Can anything be observed about how student’s existing knowledge is used?  Can anything be observed regarding the development of knowledge during or after the experience)?

Roedd yr athro yn atgoffa’r plant am y gwaith oedden nhw wedi gwneud y dydd cyn, yn adeiladu ar wybodaeth cyn.

Roedd y plant yn cael ei asesu gan dangos ei dealltwriaeth y wers ar fwrdd gwyn ac yn ei ddangos i’r athro.


	Specifics / Critical Incidents
 (Are there moments which cause you to consider aspects of practice when you come across them in future teaching)?

Byddwn i wedi ceisio i wahaniaethu yn y wers. Byddaf wedi grwpio’r plant o ran gallu i greu sialens i’r plant mwy galluog, gan gefnogi’r plant mwy gwan yn ei gallu.






Digwyddiad Critigol
	Date and time, year group: 29/09/2020 blwyddyn 4 & 5 (1.15pm- 2.20pm)


	Lesson details: (Context and focus -/AoLE/subject- is it near start of end of unit of study? Indoors/outdoors? Ability range? Any particularly relevant information).

Gwers Celf ac Iaith. 

Roedd y wers yn cael ei gynnal tu fewn i’r dosbarth. Mae’r plant wedi cael ei eistedd yn tair rhes hir yn y dosbarth.

Yn y dosbarth. Mae yna bedwar plant ADY mae’r plant yma wedi cael ei rhoi i eistedd yn y rhes flaen yn y dosbarth; yn galluogi nhw i gael gwell cymorth gyda’r athro.

Mae yng nghanol uned o ddysgu. Mae’r plant yn adeiladu ar wybodaeth maent eisoes wedi dysgu amdano ‘Arwr’. Mae’r wers heddiw yn seiliedig ar ‘Capten Thomas Moore’ y dyn hen oed a wnaeth codi arian ar gyfer Y GIG yn ystod amser cloi.



	Classroom culture
(What is the classroom ‘vibe.’? What do attitudes, dispositions, behaviours towards learning seem like at this point in time?)

Mae’r plans eisioes wedi cael gwersi ar beth syn creu arwr, dyma yw thema’r tymor ac mae’r athro yn trio cynnwys elfennau yng ngwaith pob dydd - Mae hwn yn helpu i’r plant cael well dealltwriaeth o’r pwnc oherwydd mae yna gyd-destun, mae’n hefyd i helpur plant deal pam maent yn dysgu rhywbeth.

Mae’r plant y dosbarth yn cael y wers yma ar ôl amser cinio. Er bod y plant wedi cyffro, maent yn llawer gwell yn ei ymddygiad na oedden nhw yn y wers yn syth ar ôl ymarfer corff.

Mae’r wers yn ddechrau trwy’r plant gwylio clip o gyfweliad o Gapten Tom. Mae’r disgyblion yn gwrando’n astud i’r clip.



	Objectives
(What happens in the environment that communicates the purpose of the experiences?  What can be observed regarding the way lesson activities relate to these purposes?

Mae’r dosbarth yn gwylio bwletin newyddion o’r gwaith Capten Tom, a beth mae e wedi gwneud i godi’r arian i’r GIG.

Mae yna adnoddau ar y wal i helpu’r plant deall beth yw ansoddeiriau a chyffelybiaeth ayyb.


	Direction
(What can be observed that helps learners understand what they are engaging in?  What in the environment helps them understand how to achieve well)? 

Mae’r plant eisoes wedi bod yn ymchwilio mewn i beth sy’n creu arwr, felly maent yn gyfarwydd iawn gyda’r testun. Mae’r plant wedi gwneud gwaith ymchwil o ran ei gwaith cartref hefyd i helpu nhw deall y testun.

Fel dywedais cyn, mae’r athro ddim yn gallu asesu’r gwaith (trwy farcio’u lyfrau) mor aml ag odd e, felly mae’r athro yn dewis aelodau o’r dosbarth i adrodd beth wnaethant ddysgu o’r ymchwiliad i asesu beth maent wedi deall (os maen nhw ar y trywydd cywir).



	Access and challenge
 (What can be observed in the environment that enables engagement of learners? What can be observed regarding levels of challenge?

Mae’r clip video yn helpu i’r plant dyweddïo yn y pwnc.

Roedd disgybl X yn awyddus i ddysgu am yr unigolyn Capten Tom fel arwr iddo fe. Oherwydd mae’r pwnc yn gysylltiedig i’r rheolau Covid-19 roedd yr athro wedi gweld y wers fel ffordd o ddysgu amdano ddigwyddiadau cyfoes.

Dysgu geirfa newydd i gynnwys yn adran Iaith, mae yna hefyd geirfa ac iaith agorwr ar y wal i helpu’r plant cyrraedd y nodau ac amcanion.


	Assessment
(Can anything be observed about how student’s existing knowledge is used?  Can anything be observed regarding the development of knowledge during or after the experience)?

Mae’r plant yn cael gwybodaeth ynghyn a Covid-19. Mae’r plant wedi bod yn byw trwy’r amser. Mae’r pwnc yn trosgloeddiadwy i bawb ac i’r plant i ddysgu amdano Covid-19 yn ffordd lai araithiol maent yn dysgu yn ffordd fwy hwylus.

Mae plant yn adrodd beth maent wedi dysgu o’i waith ymchwil o flaen y dosbarth (dyma sut oedd y digwyddiad critigol wedi cymryd lle). Roedd y plant wedyn yn symud ymlaen i wneud gwaith ar daflenni gwaith a oedd yn cael ei monitro gan yr athro.


	Specifics / Critical Incidents
 (Are there moments which cause you to consider aspects of practice when you come across them in future teaching)?

Mae’r athro yn dewis i'r dosbarth dysgu amdano’r arwr ‘Capten Tom’ oherwydd mi wnaeth disgybl x dangos diddordeb yn y pwnc hwnnw, ac wedi denu sylw'r dosbarth, hyd yn oed aelodau’r dosbarth a oedd yn achosi adlonnwch. Roedd yr athro yn dangos hyblygrwydd, mae’r dysgu yn cael ei arwain gan y plant a beth maent yn cael diddordeb ynddo. Roedd testun y wers yn esiampl lachar o’r thema’r tymor ac roedd yn bwrw elfennau o’r pedwar diben oherwydd mae’n ymwneud gyda Covid-19 a sut mae’n effeithio’r gymuned.

Nid oedd y plant wedi cael amser i orffen y gwaith. Felly mi oedd yr athro wedi addasu’r gwaith felly mi oedd y plant wedi gwastraffu amser yn gwneud lluniau a chartwnau o Gapten Tom, oherwydd dyna oedd yr agwedd fwyaf diddorol iddyn nhw o’r wers. Roedd y plant heb gyflawni nod y wers.  

